**Elementi strojeva za 2.razred, 28.5.2020**

Elementi stapnog mehanizma

Stapni mehanizam pretvara pravocrtno gibanje u kružno i obrnuto. On je osnova parnog stroja, kompresora, stapne crpke itd. Slika prikazuje shemu stapnog mehanizma kakav se upotrebljava kod parnih strojeva. Glavni su dijelovi tog mehanizma :stap, stapajica, križna glava, ojnica, ručica i koljenasto vratilo.

Rad stapnog mehanizma

Para u cilindru potiskuje klip, koji se giba pravocrtno. To se gibanje prenosi na stapajicu i križnu glavu. Za križnu glavu zglobno je spojena ojnica. Jedan kraj ojnice, onaj koji je spojen za križnu glavu, giba se pravocrtno, a drugi, spojen s ručicom, giba se kružno. Gibanje se prenosi na koljenasto vratilo.